title: 2010/488/Euratom: Rozhodnutie Rady zo 16. novembra 2009 , ktorým sa schvaľuje uzatvorenie Dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany Komisie

text:
               15.9.2010

               SK

               Úradný vestník Európskej únie

               L 242/33

         ROZHODNUTIE RADY
   zo 16. novembra 2009,
   ktorým sa schvaľuje uzatvorenie Dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany Komisie
   (2010/488/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na návrh Komisie,
   keďže:

               (1)

               Komisia v súlade s pokynmi Rady z 22. júla 2008 viedla rokovania o Dohode o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy.

               (2)

               Uzatvorenie dohody zo strany Komisie by sa malo schváliť,

         ROZHODLA TAKTO:
   Jediný článok
   Týmto sa schvaľuje uzatvorenie Dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany Komisie konajúcej za a v mene Európskeho spoločenstva pre atómovú energiu.
   Znenie dohody je pripojené k tomuto rozhodnutiu.

      V Bruseli 16. novembra 2009

            Za Radu

            predsedníčka

         C. MALMSTRÖM

    ---documentbreak---

               15.9.2010

               SK

               Úradný vestník Európskej únie

               L 242/34

         DOHODA
   o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy
   EURÓPSKE SPOLOČENSTVO PRE ATÓMOVÚ ENERGIU (Euratom)
   a
   VLÁDA BRAZÍLSKEJ FEDERATÍVNEJ REPUBLIKY
   (ďalej len „strany“),
   BERÚC DO ÚVAHY, že v Dohode o vedeckej a technologickej spolupráci medzi Európskym spoločenstvom a vládou Brazílskej federatívnej republiky podpísanej 19. januára 2004 sa strany zaväzujú podporovať spoluprácu v oblasti výskumu a technického rozvoja,
   ŽELAJÚC SI naďalej podporovať rozvoj energie jadrovej syntézy ako potenciálne ekologicky akceptovateľného, hospodársky konkurencieschopného a prakticky nevyčerpateľného zdroja energie,
   SA DOHODLI TAKTO:
   Článok 1
   Cieľ
   Cieľom tejto dohody je prehlbovať spoluprácu medzi stranami dohody v oblastiach patriacich do ich vlastných programov jadrovej syntézy na základe vzájomnej prospešnosti a celkovej reciprocity s cieľom rozvíjať vedecké poznatky a technologické možnosti systému energie jadrovej syntézy.
   Článok 2
   Oblasti spolupráce
   Medzi oblasti spolupráce v zmysle tejto dohody môžu patriť:

               a)

               tokamaky vrátane veľkých projektov súčasnej generácie týchto zariadení a aktivity súvisiace s ďalšou generáciou;

               b)

               alternatívne zariadenia k tokamakom;

               c)

               technológia energie magnetickej fúzie;

               d)

               teória plazmy a aplikovaná fyzika plazmy;

               e)

               programové stratégie a plány a

               f)

               iné oblasti podľa vzájomných písomných dohôd strán dohody, pokiaľ predmetná oblasť patrí do konkrétneho programu.

         Článok 3
   Formy spolupráce
   1.   K formám spolupráce podľa tejto dohody môžu patriť napríklad – nie však výlučne – tieto formy:

               a)

               výmena a poskytovanie informácií a údajov o aktivitách, vývoji, postupoch a výsledkoch v oblasti vedy a techniky, ako aj o stratégiách a plánoch programu vrátane výmeny nezverejnených informácií v zmysle podmienok ustanovených v článkoch 6 a 7;

               b)

               výmena vedeckých, technických a iných odborných pracovníkov na dohodnuté obdobia v záujme účasti na experimentoch, analýzach, projektovaní a iných výskumných a vývojových aktivitách v súlade s článkom 8;

               c)

               organizácia seminárov a iných stretnutí na účely diskusie a výmeny informácií týkajúcich sa dohodnutých tém v oblastiach uvedených v článku 2 a v záujme vymedzenia aktivít spolupráce, ktoré sa môžu v súlade s článkom 5 realizovať v prospech stanoveného cieľa;

               d)

               výmena a poskytovanie vzoriek, materiálov, vybavenia (nástrojov a súčastí) pre potreby experimentovania, testovania a hodnotenia v súlade s článkami 9 a 10;

               e)

               realizácia spoločných štúdií, projektov alebo experimentov vrátane ich spoločného projektovania, konštruovania a prevádzkovania;

               f)

               zavedenie dátových spojov, napríklad – nie však výlučne – nástrojov slúžiacich na diaľkovú analýzu dát a

               g)

               iné osobitné formy spolupráce podľa vzájomnej písomnej dohody strán dohody.

         2.   V záujme minimalizovania duplicity úsilia strany dohody primerane koordinujú aktivity vyplývajúce z tejto dohody s inými medzinárodnými aktivitami v rámci výskumu a vývoja v oblasti energie jadrovej syntézy. Žiadne ustanovenie v tejto dohode nemožno vykladať tak, aby boli dotknuté súčasné a budúce dojednania o spolupráci medzi stranami dohody.
   Článok 4
   Koordinačný výbor a výkonní tajomníci
   1.   Strany dohody založia koordinačný výbor na koordinovanie aktivít vyplývajúcich z tejto dohody a na dohľad nad ich vykonávaním. Každá zo strán dohody vymenuje rovnaký počet členov do koordinačného výboru a nominuje jedného zo svojich vymenovaných členov za vedúceho delegácie. Koordinačný výbor zasadá raz ročne, a to striedavo v Brazílskej federatívnej republike a v Európskej únii, prípadne v inom dohodnutom čase na inom mieste. Zasadnutiu predsedá vedúci delegácie prijímajúcej strany dohody.
   2.   Koordinačný výbor hodnotí napredovanie, ako aj plánovanie aktivít vyplývajúcich z tejto dohody a navrhuje, koordinuje a schvaľuje budúce aktivity spolupráce patriace do pôsobnosti tejto dohody so zreteľom na ich technický charakter a úroveň úsilia pri zabezpečovaní vzájomnej prospešnosti a celkovej reciprocity v rámci tejto dohody.
   3.   Všetky rozhodnutia koordinačného výboru sa prijímajú na základe konsenzu.
   4.   Na obdobia medzi stretnutiami koordinačného výboru nominuje každá strana dohody výkonného tajomníka, ktorý má konať v jej mene vo všetkých záležitostiach týkajúcich sa spolupráce na základe tejto dohody. Výkonní tajomníci sú zodpovední za každodenné riadenie tejto spolupráce.
   Článok 5
   Implementácia
   1.   Každá strana dohody určí vhodné agentúry na implementáciu aktivít vyplývajúcich z tejto dohody.
   2.   Keď koordinačný výbor schváli aktivitu spolupráce, v prípade potreby schváli aj projektový plán vyplývajúci z tejto dohody, ktorý zároveň podlieha jej podmienkam.
   3.   V každom projektovom pláne sa uvedú agentúry určené na implementáciu projektu, ako aj podrobné ustanovenia týkajúce sa implementácie predmetnej aktivity spolupráce, podľa vhodnosti vrátane, nie však výlučne, jej technického rozsahu a riadenia, príslušných povinností týkajúcich sa dekontaminácie, výmeny nezverejnených informácií, výmeny vybavenia, zaobchádzania s duševným vlastníctvom, celkových nákladov, zdieľania nákladov a jeho harmonogramu.
   Článok 6
   Dostupnosť a šírenie informácií
   1.   S prihliadnutím na uplatniteľné zákony a iné právne predpisy, ako aj ustanovenia tejto dohody, sa každá strana dohody a ňou určené subjekty zaviažu, že umožnia voľný prístup druhej strane a ňou určeným subjektom ku všetkým informáciám potrebným na výkon aktivít spolupráce vyplývajúcich z tejto dohody, ktoré má k dispozícii.
   2.   Strany dohody a nimi určené subjekty podporujú maximálne šírenie informácií, ktoré majú právo zverejňovať a ktoré nadobudli spoločne alebo ktoré sa mali podľa predpokladu poskytnúť, prípadne vymeniť v zmysle tejto dohody vzhľadom na potrebu ochrany nezverejnených informácií a ochrany duševného vlastníctva vytvoreného alebo nadobudnutého v zmysle tejto dohody.
   3.   Informácia, ktorú jedna strana odovzdáva druhej strane tejto dohody, je presná podľa najlepšieho vedomia a svedomia strany poskytujúcej danú informáciu, avšak táto strana neručí za vhodnosť odovzdanej informácie na akékoľvek konkrétne použitie alebo uplatnenie stranou, ktorá túto informáciu preberá, alebo akoukoľvek treťou stranou. Informácie nadobudnuté spoločne stranami dohody sú presné podľa najlepšieho vedomia a svedomia oboch strán dohody. Ani jedna zo strán dohody neručí za presnosť spoločne získanej informácie alebo jej vhodnosť na akékoľvek konkrétne použitie alebo uplatnenie ktoroukoľvek zo strán dohody alebo treťou stranou.
   Článok 7
   Duševné vlastníctvo
   Ochrana a prideľovanie duševného vlastníctva vytvoreného alebo nadobudnutého v priebehu aktivít spolupráce v zmysle tejto dohody sa riadi ustanoveniami uvedenými v prílohe, ktorá tvorí neoddeliteľnú súčasť tejto dohody a vzťahuje sa na všetky aktivity vykonávané v súlade s touto dohodou.
   Článok 8
   Výmena pracovníkov
   V súvislosti s výmenou pracovníkov medzi stranami dohody a nimi určenými subjektmi v zmysle tejto dohody sa uplatňujú tieto ustanovenia:

               a)

               každá strana dohody zabezpečuje výber kvalifikovaných pracovníkov s potrebnou odbornosťou a spôsobilosťou vzhľadom na výkon aktivít plánovaných v tejto dohode. Každá výmena pracovníkov sa vzájomne vopred dohodne vo forme výmeny listov medzi stranami dohody, v ktorých sa uvedie odkaz na túto dohodu a súvisiace ustanovenia týkajúce sa duševného vlastníctva, ako aj príslušná aktivita spolupráce;

               b)

               každá strana dohody je zodpovedná za mzdy, poistenie a prídavky, ktoré sa majú vyplatiť jej vymeneným pracovníkom;

               c)

               pokiaľ nie je dohodnuté inak, vysielajúca strana uhradí cestovné výdavky a výdavky na stravu a ubytovanie vymenených pracovníkov pôsobiacich v hostiteľskej organizácii;

               d)

               prijímajúca strana zabezpečí primerané ubytovanie vymenených pracovníkov druhej strany dohody (a ich rodín, ktoré sú súčasťou ich domácností) na obojstranne prijateľnom základe;

               e)

               pokiaľ ide o administratívne formality (napr. získanie víz), prijímajúca strana poskytne vymeneným pracovníkom druhej strany nevyhnutnú pomoc v súlade s príslušnými zákonmi a inými právnymi predpismi;

               f)

               každá strana dohody zabezpečí, aby vymenení pracovníci postupovali podľa všeobecných pracovných predpisov a pravidiel bezpečnosti platných v rámci hostiteľskej organizácie;

               g)

               každá strana dohody môže na vlastné náklady pozorovať špecifické skúšobné aktivity a analytickú prácu druhej strany dohody v oblastiach spolupráce vymedzených v článku 2. Takéto pozorovanie možno uskutočňovať formou návštev pracovníkov, vždy však na základe predchádzajúceho súhlasu prijímajúcej strany.

         Článok 9
   Výmena vybavenia, vzoriek, materiálu a náhradných dielov
   V prípade, že jedna strana dohody alebo ňou určené subjekty majú druhej strane dohody alebo ňou určeným subjektom vymeniť, požičať alebo dodať vybavenie, nástroje, vzorky, materiál alebo potrebné náhradné diely okrem iného (ďalej len „vybavenie“), uplatňujú sa tieto ustanovenia týkajúce sa prepravy a použitia vybavenia:

               a)

               vysielajúca strana čo najskôr poskytne podrobný zoznam vybavenia, ktoré sa má dodať, uvedie príslušnú špecifikáciu a súčasne pripojí technickú a informačnú dokumentáciu;

               b)

               vybavenie dodávané vysielajúcou stranou zostáva vlastníctvom tejto strany a navráti sa jej v deň určený koordinačným výborom, pokiaľ sa v projektovom pláne uvedenom v článku 5 neuvedie inak;

               c)

               vybavenie sa uvedie do prevádzky v hostiteľskej organizácii výlučne na základe vzájomnej dohody strán dohody a

               d)

               prijímajúca strana poskytne potrebné priestory na predmetné vybavenie a zabezpečí inžinierske siete ako elektrická energia, voda, plyn a pod. v súlade s technickými požiadavkami, na ktorých sa strany dohody vzájomne dohodnú.

         Článok 10
   Všeobecné ustanovenia
   1.   Každá strana dohody vykonáva aktivity ustanovené v tejto dohode podľa svojich uplatniteľných zákonov a iných právnych predpisov a poskytuje zdroje s výhradou dostupnosti príslušných finančných prostriedkov.
   2.   Ak sa strany dohody písomnou formou špecificky nedohodli inak, všetky náklady vyplývajúce zo spolupráce v zmysle tejto dohody hradí tá strana, ktorej vznikli.
   3.   Všetky otázky súvisiace s výkladom alebo implementáciou tejto dohody, ktoré vzniknú počas jej platnosti, sa riešia dohodou strán dohody.
   4.   Pokiaľ ide o spoločenstvo Euratom, táto dohoda sa uplatňuje na územia, na ktoré sa vzťahuje Zmluva o založení Spoločenstva pre atómovú energiu, a na územia štátov, ktoré sa zúčastňujú na programe jadrovej syntézy spoločenstva Euratom ako plne pridružené tretie krajiny.
   Článok 11
   Platnosť, zmeny a doplnenia a ukončenie platnosti dohody
   1.   Táto dohoda nadobúda platnosť v deň, keď si obe strany dohody navzájom písomne oznámia zavŕšenie príslušných interných postupov potrebných pre nadobudnutie jej platnosti, a zostáva v platnosti na obdobie piatich rokov. Ak žiadna zo strán dohody písomne neoznámi druhej strane dohody svoj úmysel ukončiť platnosť dohody, platnosť dohody sa automaticky predlžuje na ďalšie obdobia piatich rokov.
   2.   Táto dohoda sa môže zmeniť na základe písomnej dohody strán dohody. Tieto zmeny nadobúdajú účinnosť dňom posledného písomného oznámenia, ktorým sa strany navzájom vyrozumejú o tom, že ich príslušné interné postupy nevyhnutné na nadobudnutie účinnosti zmeny boli ukončené.
   3.   V prípade, že pred ukončením, prípadne uplynutím platnosti tejto dohody nedošlo k ukončeniu spoločných aktivít a experimentov, v týchto činnostiach možno i naďalej pokračovať až do ich ukončenia podľa podmienok tejto dohody.
   4.   Túto dohodu, či akýkoľvek projektový plán môže ukončiť ktorákoľvek strana dohody na základe písomného oznámenia druhej strane. Ukončenie nadobúda platnosť šesť mesiacov po dátume doručenia oznámenia bez toho, aby tým boli dotknuté práva, ktoré z tejto dohody alebo projektového plánu potenciálne plynú pre ktorúkoľvek zo strán dohody až do dňa ukončenia platnosti.

      V Brazílii dňa 27. novembra 2009, vyhotovená v rovnopisoch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom je každé znenie autentické.

            Za Európske spoločenstvo pre atómovú energiu

         JOÃO JOSÉ SOARES PACHECO

            Za vládu Brazílskej federatívnej republiky

         MARCOS NOGUEIRA MARTINS

   PRÍLOHA

      PRÁVA DUŠEVNÉHO VLASTNÍCTVA

   Práva duševného vlastníctva vytvorené alebo nadobudnuté v rámci tejto dohody sú prideľované takto:
   I.   Uplatňovanie

   Ak sa strany dohody v špecifickom prípade nedohodli inak, táto príloha je uplatniteľná na všetky aktivity spolupráce podnikané podľa tejto dohody.
   II.   Vlastníctvo, prideľovanie a uplatňovanie práv

               A.

               Na účely tejto dohody má pojem „duševné vlastníctvo“ význam uvedený v článku 2 Dohovoru o založení Svetovej organizácie duševného vlastníctva, ktorý bol prijatý v Štokholme 14. júla 1967.

               B.

               Táto príloha sa týka prideľovania práv, nárokov a licenčných poplatkov medzi stranami dohody alebo vykonávacími agentúrami určenými na základe ustanovení článku 5. Každá zo strán dohody zabezpečí, aby druhá strana mohla získať práva na duševné vlastníctvo, ktoré má pridelené alebo ktoré boli pridelené vykonávacím agentúram určeným na základe ustanovení článku 5 v súlade s touto prílohou. Touto prílohou sa inak neupravuje, ani neovplyvňuje rozdelenie týchto práv, nárokov a licenčných poplatkov medzi stranou dohody a jej štátnymi príslušníkmi, ktoré sa stanovujú na základe právnych predpisov a postupov predmetnej strany.

               C.

               Ukončenie alebo uplynutie platnosti tejto dohody nemá vplyv na práva alebo povinnosti vyplývajúce z tejto prílohy.

               D.

                           1.

                           V prípade aktivít spolupráce medzi stranami dohody alebo medzi vykonávacími agentúrami určenými na základe ustanovení článku 5 sa s duševným vlastníctvom vyplývajúcim zo spoločného výskumu, t. j. výskumu podporovaného oboma stranami, zaobchádza v rámci plánu technického riadenia (PTR) podľa týchto zásad:

                                       a)

                                       Strany dohody alebo ich vykonávacie agentúry určené na základe ustanovení článku 5 sa v primeranej lehote vzájomne informujú o všetkých právach duševného vlastníctva vyplývajúcich z tejto dohody (alebo príslušných implementačných dojednaní).

                                       b)

                                       Ak nie je dohodnuté inak, práva a nároky týkajúce sa duševného vlastníctva vytvoreného počas spoločného výskumu môže využívať ktorákoľvek zo strán dohody alebo ich vykonávacie agentúry určené na základe ustanovení článku 5, a to bez územného obmedzenia.

                                       c)

                                       Každá zo strán dohody alebo vykonávacia agentúra určená na základe ustanovení článku 5 si včas zabezpečuje ochranu duševného vlastníctva, na ktoré získava práva a nároky podľa PTR.

                                       d)

                                       Každá zo strán dohody alebo vykonávacia agentúra určená na základe ustanovení článku 5 má nevýhradnú, neodvolateľnú a od licenčného poplatku oslobodenú licenciu na využívanie duševného vlastníctva vyplývajúceho z tejto dohody len na výskumné účely.

                                       e)

                                       Hosťujúci výskumní pracovníci, ktorí sa podieľali na vytváraní duševného vlastníctva, získavajú práva na duševné vlastníctvo a podiely z licenčných poplatkov získaných hostiteľskými inštitúciami za licencie na práva k takémuto duševnému vlastníctvu na základe politiky hostiteľskej inštitúcie. Každá zo strán dohody poskytuje hosťujúcim výskumným pracovníkom zaobchádzanie nemenej priaznivé ako zaobchádzanie, ktoré poskytuje svojim vlastným štátnym príslušníkom s ohľadom na udeľovanie uvedených práv duševného vlastníctva a podielov z licenčných poplatkov. Okrem toho má každý hosťujúci výskumný pracovník uvedený ako autor vynálezu nárok na zaobchádzanie ako štátny príslušník hostiteľskej strany so zreteľom na ocenenia, bonusy, výhody či iné odmeny v súlade s politikou hostiteľskej inštitúcie a príslušnými právnymi predpismi strán dohody uplatniteľnými na tento účel.

                           2.

                           V prípade iných aktivít spolupráce, ako sú aktivity spoločného výskumu, na ktoré sa vzťahujú ustanovenia odseku II.D.1. v rozsahu vyžadovanom vzhľadom na jej zákony a iné právne predpisy, vyžaduje každá strana dohody od všetkých svojich účastníkov uzatvorenie osobitných dohôd týkajúcich sa implementácie spoločných výskumných aktivít a príslušných práv a povinností účastníkov. Pokiaľ ide o duševné vlastníctvo, dohody sa okrem iného budú zvyčajne týkať vlastníctva, ochrany, užívateľských práv na výskumné účely, využívania a šírenia informácií vrátane dojednaní týkajúcich sa spoločného publikovania, práv a povinností hosťujúcich výskumných pracovníkov a postupov pri riešení sporov. Dohody sa však môžu vzťahovať aj na iné otázky, akými sú napríklad prístup k východiskovým a nadstavbovým údajom, udeľovanie licencií a konečné výstupy.

               E.

               Každá strana dohody sa okrem dodržiavania podmienok hospodárskej súťaže v oblastiach pôsobnosti tejto dohody bude usilovať o zabezpečenie uplatňovania práv získaných v súlade s touto dohodou a v rámci nej uzavretými dojednaniami tak, aby sa zabezpečila podpora predovšetkým: i) využívania informácií získaných v dôsledku tvorivého procesu alebo inak sprístupnených informácií podľa tejto dohody, podpora šírenia týchto informácií, pokiaľ je to v súlade s podmienkami uvedenými v tejto dohode, ako aj s ustanoveniami jej oddielu IV a s akýmikoľvek predpismi platnými v rámci vnútroštátnych právnych predpisov strán dohody, ktorými sa riadi zaobchádzanie s citlivými alebo dôvernými informáciami v oblasti jadrovej energie a ii) prijatia a implementácie medzinárodných noriem.

         III.   Diela chránené autorským právom

   V súlade s podmienkami tejto dohody sa s autorskými právami strán dohody alebo vykonávacích agentúr určených na základe ustanovení článku 5 zaobchádza v súlade s Dohodou o obchodných aspektoch práv duševného vlastníctva Svetovej obchodnej organizácie.
   IV.   Diela vedeckej literatúry

   S výhradou zaobchádzania s nezverejnenými informáciami podľa oddielu V sa uplatňujú tieto postupy:

               A.

               Každá zo strán dohody alebo vykonávacia agentúra určená na základe ustanovení článku 5 má právo na nevýhradnú, neodvolateľnú a od licenčného poplatku oslobodenú licenciu vo všetkých krajinách na prekladanie, reprodukovanie a verejné šírenie informácií uvedených vo vedeckých a technických časopisoch, článkoch, správach, knihách alebo iných médiách, ktoré priamo súvisia so spoločným výskumom realizovaným v súlade s touto dohodou stranami dohody alebo v ich mene.

               B.

               Pri všetkých dielach chránených autorskými právami vyhotovených v súlade s týmto ustanovením sa rešpektujú autorove morálne práva v súlade s článkom 6a Bernského dohovoru. Zároveň je v nich na zreteľne viditeľnom mieste potrebné uviesť informáciu, že dielo je výsledkom vzájomnej spolupráce strán dohody.

         V.   Nezverejnené informácie

   A.   Nezverejnené informácie dokumentačného charakteru

               1.

               Každá strana dohody čo najskôr vymedzí informácie týkajúce sa tejto dohody, ktoré si neželá zverejňovať, a pritom zohľadní okrem iného tieto kritériá:

                           a)

                           informácia je utajená v tom zmysle, že ako celok alebo presná skladba, prípadne štruktúra jej prvkov nie je všeobecne známa alebo zákonnými prostriedkami ľahko prístupná;

                           b)

                           vzhľadom na svoje utajenie má táto informácia skutočnú alebo potenciálnu komerčnú hodnotu a

                           c)

                           informácia podlieha za daných okolností opodstatneným krokom podniknutým osobou právoplatne zodpovednou za zachovanie jej utajenia; strany dohody môžu v určitých prípadoch súhlasiť s tým, že ak nie je určené inak, časti informácie alebo celá informácia poskytnutá, vymenená alebo nadobudnutá počas spoločného výskumu v súlade s touto dohodou, sa nesmie zverejňovať.

               2.

               Každá strana dohody zabezpečí, aby bola nezverejnená informácia podľa tejto dohody, vrátane jej následného výsadného charakteru, ľahko rozpoznateľná druhou stranou dohody, napríklad pomocou vhodného označenia alebo nápisu týkajúceho sa obmedzeného prístupu k predmetnej informácii. Uvedené ustanovenie sa takisto týka akejkoľvek celkovej alebo čiastočnej reprodukcie uvedenej informácie. Strana alebo účastník dohody nadobúdajúci nezverejnenú informáciu podľa tejto dohody rešpektuje jej výsadný charakter. V prípade, že predmetnú informáciu zverejní jej vlastník bez obmedzenia, platnosť týchto obmedzení sa automaticky skončí.

               3.

               Nezverejnené informácie oznamované podľa tejto dohody môže prijímajúca strana poskytovať osobám, ktoré táto strana zamestnáva, ako aj svojim dodávateľom a iným zainteresovaným subjektom tejto strany, schváleným na konkrétny účel v rámci prebiehajúceho spoločného výskumu vzhľadom na nevyhnutnosť zabezpečiť primeranú informovanosť. Poskytovanie takýchto informácií je možné len za podmienky, že na všetky nezverejnené informácie šírené týmto spôsobom sa vzťahuje ochrana v súlade s touto prílohou, ako aj v rozsahu poskytovanom zákonmi a inými právnymi predpismi jednotlivých strán dohody, a že tieto informácie budú ľahko rozpoznateľné v súlade s týmito ustanoveniami.

         B.   Nezverejnené informácie iného ako dokumentačného charakteru
   S nezverejnenými informáciami iného ako dokumentačného charakteru alebo s ostatnými dôvernými alebo výsadnými informáciami poskytovanými na seminároch alebo iných stretnutiach usporiadaných v zmysle tejto dohody alebo s informáciami vznikajúcimi v dôsledku zaangažovania pracovníkov, používania zariadení alebo realizácie spoločných projektov zaobchádzajú strany dohody alebo nimi určené subjekty podľa zásad týkajúcich sa dokumentačných informácií stanovených v tejto dohode, a to za predpokladu, že príjemca takýchto nezverejnených alebo iných dôverných či výsadných informácií bol písomne oboznámený s dôverným charakterom oznamovaných informácií najneskôr v čase ich poskytnutia.
   C.   Kontrola
   Každá strana dohody sa usiluje zabezpečiť touto dohodou ustanovenú kontrolu nezverejnených informácií, ktoré získala v súlade s touto dohodou. V prípade, že jedna zo strán dohody zistí, alebo sa dá logicky očakávať, že nebude schopná dodržať ustanovenia odsekov A a B o nešírení informácií, okamžite o tom informuje druhú stranu dohody. Strany dohody sa následne spoločne dohodnú na primeranom riešení situácie.
   VI.   Riešenie sporov, nové druhy duševného vlastníctva a nepredvídané duševné vlastníctvo

               A.

               Spory medzi stranami dohody ohľadom duševného vlastníctva sa riešia v súlade s článkom 10 ods. 3 tejto dohody. Na základe vzájomnej dohody strán dohody však možno takýto spor predložiť medzinárodnému rozhodcovskému súdu v záujme záväzného rozhodcovského konania v súlade s uplatniteľnými predpismi medzinárodného práva. Ak nie je dohodnuté inak, je potrebné sa riadiť rozhodcovskými pravidlami UNCITRAL (Komisia Organizácie Spojených národov pre medzinárodné obchodné právo).

               B.

               V prípade, že jedna zo strán dohody dospeje k názoru, že v dôsledku aktivity spolupráce podnikanej podľa tejto dohody môže vzniknúť nový druh duševného vlastníctva, na ktorý sa nevzťahuje PTR alebo dohoda medzi určenými implementujúcimi agentúrami dohody, alebo v prípade výskytu nepredvídaných ťažkostí, začnú strany dohody okamžite rokovať s cieľom zabezpečiť primeranú ochranu, využitie a šírenie predmetného duševného vlastníctva na svojich územiach.


title: Rozhodnutie Rady z 18. júna 1998, ktoré sa týka dohody medzi Európskym spoločenstvom, Európskou agentúrou pre kozmický priestor a Európskou organizáciou pre bezpečnosť leteckej dopravy o európskom príspevku k rozvoju globálneho navigačného satelitného systému (GNSS)

text:
Dôležité právne oznámenie

|

31998D0434

Úradný vestník L 194 , 10/07/1998 S. 0015 - 0015

		Rozhodnutie Radyz 18. júna 1998,ktoré sa týka dohody medzi Európskym spoločenstvom, Európskou agentúrou pre kozmický priestor a Európskou organizáciou pre bezpečnosť leteckej dopravy o európskom príspevku k rozvoju globálneho navigačného satelitného systému (GNSS)(98/434/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 75 ods. 1, článok 84 ods. 2 a článok 130m, v spojení s prvou vetou jej článku 228 ods. 2, prvým odsekom článku 228 ods. 3 a s článkom 228 ods. 4,so zreteľom na návrh Komisie [1],so zreteľom na stanovisko Európskeho parlamentu [2],keďže spoločenstvo môže v rozsahu svojej právomoci prispieť k zavedeniu globálneho navigačného satelitného systému;keďže by sa mala schváliť dohoda medzi Európskym spoločenstvom, Európskou agentúrou pre kozmický priestor a Európskou organizáciou pre bezpečnosť leteckej dopravy o európskom príspevku k rozvoju globálneho navigačného satelitného systému (GNSS),ROZHODLA TAKTO:Článok 1Dohoda medzi Európskym spoločenstvom, Európskou agentúrou pre kozmický priestor a Európskou organizáciou pre bezpečnosť leteckej dopravy o európskom príspevku k rozvoju globálneho navigačného satelitného systému (GNSS) sa týmto schvaľuje v mene spoločenstva.Text dohody ako aj technické prílohy k nej sú pripojené k tomuto rozhodnutiu.Článok 21. Spoločenstvo bude v spoločnom výbore uvedenom v článku 5 dohody zastupovať Komisia.2. So zreteľom na dokumenty uvedené v článku 5 ods. 4 dohody, pozíciu spoločenstva prijme Rada na návrh Komisie; pokiaľ ide o záležitosti uvedené v článku 5 ods. 1, 2 a 3 dohody, pozíciu spoločenstva prijme Komisia po porade s výborom zloženým so zástupcov členských štátov.3. Komisia je oprávnená v mene spoločenstva schváliť zmeny uvedené v článku 5 ods. 4 dohody.Článok 3Predseda Rady je oprávnený určiť v mene spoločenstva signatára dohody.V Luxemburgu 18. júna 1998Za RadupredsedaG. Strang[1] Ú. v. ES, C 337, 7. 11. 1997, s. 37.[2] Ú. v. ES, C 138, 4. 5. 1998.--------------------------------------------------Dohodamedzi Európskym spoločenstvom, Európskou kozmickou agentúrou a Európskou organizáciou pre bezpečnosť leteckej prevádzky o európskom príspevku k rozvoju globálneho systému satelitnej navigácie (GNSS)EURÓPSKE SPOLOČENSTVO, ďalej len "spoločenstvo", ktoré zastupovali Gavin Strang, minister dopravy Spojeného kráľovstva Veľkej Británie a Severného Írska a úradujúci predseda Rady Európskej únie, a Neil Kinock, člen Komisie Európskeho spoločenstva (doprava),aEURÓPSKA KOZMICKÁ AGENTÚRA, založená Dohovorom o Európskej kozmickej agentúre, otvoreným na podpis v Paríži 30. mája 1975 (ďalej len "ESA"), ktorú zastupoval Antonio Rodotà, generálny riaditeľ,aEURÓPSKA ORGANIZÁCIA PRE BEZPEČNOSŤ LETECKEJ PREVÁDZKY, založená Dohovorom o spolupráci v bezpečnosti leteckej prevádzky z 13. decembra 1960, zmeneným a doplneným protokolom z 12. februára 1981 (ďalej len "Eurocontrol"), ktorú zastupoval Yves Lambert, generálny riaditeľ,(ďalej len "strany"),VEDOMÉ SI TOHO, že štúdie o satelitnej navigácii boli založené na výsledkoch výskumu a definovali prevádzkový použiteľný systém, a že sa dosiahol dostatočný stupeň zrelosti pre európsky príspevok ku globálnemu systému satelitnej navigácie, čím sa posilňuje úloha európskeho priemyslu v tejto oblasti;VEDOMÉ si záujmu na európskom príspevku ku globálnemu systému satelitnej navigácie, vyjadreného európskymi vládami pri príležitosti konferencie o európskom civilnom letectve konanej 10. júna 1994;SO ZRETEĽOM na oznámenie Komisie Európskych spoločenstiev (ďalej len "Komisia") o satelitných navigačných službách zo 14. júna 1994, rezolúciu Európskeho parlamentu z 13. novembra 1994, rezolúciu Rady Európskej únie z 19. decembra 1994 o európskom príspevku k rozvoju globálneho systému satelitnej navigácie (GNSS), závery Rady Európskej únie zo 14. marca 1995, vyzývajúce Európsku komisiu, aby prispela k uplatňovaniu globálneho systému satelitnej navigácie (GNSS 1) tým, že prijme všetky opatrenia potrebné na prenájom transpondérov AOR-E a IOR Inmarsat III, a vzhľadom na rozhodnutie Európskeho parlamentu a Rady č. 1692/96/ES z 23. júla 1996 o usmerneniach spoločenstva pre rozvoj transeurópskej dopravnej siete;SO ZRETEĽOM na schválenie tejto dohody Radou ESA 24. júna 1997 podľa článku 14 ods.1 Dohovoru o Európskej kozmickej agentúre;SO ZRETEĽOM na opatrenie 83/22 prijaté Stálou komisiou Eurocontrol z 31. januára 1995, podľa článku 11 Dohovoru o spolupráci v bezpečnosti leteckej prevádzky, zmeneného a doplneného 12. februára 1981;UZNÁVAJÚC nutnosť ďalšej koordinácie svojich aktivít v záujme zabezpečenia dôveryhodnosti a efektívnosti európskeho zapojenia do tejto oblasti, najmä vzhľadom na rozvoj systému satelitnej navigácie používajúceho navigačné užitočné zaťaženie Immarsat III, pre ktorý strany predložili návrh s názvom Európska geostacionárna navigačná prekrývacia služba (European Geostationary Navigation Overlay Service — EGNOS), ktorý bol prijatý Radou Inmarsat 21. novembra 1994 a 15. novembra 1995,SA DOHODLI TAKTO:Článok 1ÚčelÚčelom tejto dohody je založenie spolupráce medzi stranami z hľadiska zabezpečenia európskeho príspevku k rozvoju globálneho systému satelitnej navigácie. Toto spojené úsilie je zamerané na dosiahnutie takého postavenia Európy, ktoré by umožnilo poskytovať služby satelitnej navigácie čo možno najlepšie uspokojujúce požiadavky civilných užívateľov na ich prevádzkové využitie, nezávisle na iných prostriedkoch navigácie a na mieste.Článok 2DefinícieNa účely tejto dohody:"Globálny systém satelitnej navigácie", ďalej len "GNSS", znamená satelitný celosvetový systém na určovanie polohy, rýchlosti a času, ktorý nepretržite plní požiadavky potenciálnych užívateľov v oblasti civilného využitia."GNSS 1" znamená prvú realizáciu GNSS, založenú na existujúcich vojenských systémoch satelitnej navigácie Spojených štátov amerických a Ruska, rozšírených o civilné systémy a určených na zabezpečovanie dostatočného nezávislého monitorovania celého systému pre užívateľov."GNSS 2" znamená celosvetový civilný systém satelitnej navigácie, podliehajúci medzinárodnej kontrole a riadeniu, ktorý spĺňa požiadavky všetkých kategórií užívateľov týkajúce sa stanovenia polohy, rýchlosti a času."Európska geostacionárna navigačná prekrývacia služba (European Geostationary Navigation Overlay Servise - EGNOS)" znamená európske rozšírenie existujúcich systémov satelitnej navigácie a určovania polohy, využívajúcich geostacionárne satelity s cieľom zvýšenia výkonu týchto systémov v celej Európe a zabezpečenia kapacity pre celú geostacionárnu oblasť vysielania. EGNOS je komponentom GNSS 1.Článok 3Rozsah pôsobnostiRozsah spolupráce medzi stranami je daný touto dohodou a je podrobnejšie opísaný v prílohách I a II. Týka sa týchto činností:a) rozvoj a overovanie platnosti prevádzkovej schopnosti európskeho príspevku k GNSS 1, využívajúc existujúce satelitné systémy a každé primerané rozšírenie v záujme splnenia požiadaviek užívateľov;b) koordinácia všetkých činností strán, zameraných na dosiahnutie plnej prevádzkyschopnosti GNSS 1;c) paralelne s GNSS 1, prípravné práce na definovaní a projektovaní GNSS 2.Článok 4Príspevok strán ku GNSS 1Strany v súlade so svojimi príslušnými pravidlami a postupmi prijmú príslušné opatrenia a vyvinú podľa svojich možností najväčšie úsilie na to, aby včas prispeli ku GNSS 1 (príloha II) takto:a) ESA prispeje uskutočnením svojho programu vyspelého výskumu telekomunikačných systémov (programy ARTES), najmä čiastkového programu 9, ktorý zahŕňa technický vývoj EGNOS a jeho postupy na účely testovania a overovania platnosti;b) Eurocontrol zabezpečí pre užívateľov civilného letectva splnenie ich požiadaviek a overí platnosť výsledného systému vo vzťahu k týmto požiadavkám. Eurocontrol tiež podporí európske úsilie zamerané na to, aby bol GNSS 1 prevádzkovo prijateľný pre civilné letectvo;c) spoločenstvo prispeje ku konsolidácii požiadaviek všetkých užívateľov a k overeniu platnosti výsledného systému na základe takých požiadaviek, najmä v rámci svojich transeurópskych sietí a činností v oblasti výskumu a vývoja, bez toho, aby boli dotknuté právne predpisy týkajúce sa technických zosúlaďovacích postupov, ktoré sa napríklad týkajú vybavenia pre lietadlá a riadenie leteckej dopravy.Spoločenstvo sa tiež postará o zriadenie EGNOS tak, že prijme všetky potrebné opatrenia vrátane prenájmu geostacionárnych transpondérov.Článok 5Organizácia spolupráce medzi stranami1. Na zabezpečenie postupného rozvoja spolupráce strany po vzájomnej dohode týmto zakladajú spoločný tripartitný výbor, ktorého cieľom je monitorovanie vykonávania tejto dohody, formulovanie usmernení a koordinácia spoločných prístupov k realizácii tejto dohody. Spoločný tripartitný výbor sa bude stretávať minimálne raz za rok alebo častejšie v prípade potreby na žiadosť strán a prijme svoj rokovací poriadok.2. Spoločnému tripartitnému výboru bude pomáhať sekretariát, ktorý mu zabezpečí bežnú administratívu a na požiadanie zorganizuje technickú podporu. Strany sa zaväzujú prispieť spoločne podľa svojich príslušných pravidiel a postupov k takejto administratívnej podpore.3. Spoločný tripartitný výbor plní svoje úlohy špecifikované v tejto dohode:a) šírením informácií o pokroku dosiahnutom v činnostiach týkajúcich sa tejto dohody a šírením príslušnej dokumentácie a výsledkov vyplývajúcich z príspevkov strán dohody;b) pozývaním zástupcov každej zo strán na porady týkajúce sa uvedených činností, ktoré tvoria základ tejto dohody;c) výmenou informácií a koordináciou pokiaľ možno ešte pred kontaktmi s neeurópskymi tretími stranami, keď sa takéto kontakty týkajú tejto dohody;d) formuláciou návrhov, ktoré sú nutné pre budúcu prevádzku služieb týkajúcich sa určovania polohy a navigácie;e) predkladaním návrhov na organizovanie podpory zo strany sekretariátu.4. Každú modifikáciu alebo aktualizáciu technického obsahu príloh I a II, ktoré nemajú žiadny vplyv na rozsah pôsobnosti tejto dohody, hlavne na jej finančné a realizačné ustanovenia, môže schváliť spoločný tripartitný výbor jednomyseľným rozhodnutímČlánok 6Výmena a odovzdávanie informácií1. Každá strana si vymení s ostatnými stranami všetky informácie, ktoré má k dispozícii a ktoré môžu byť potrebné na vykonávanie tejto dohody, pri rešpektovaní svojich vlastných pravidiel výmeny informácií.2. Pokiaľ nie je stanovené inak, žiadna strana nesmie odovzdať vymenené informácie súvisiace s touto dohodou inej osobe, než je osoba nimi zamestnaná alebo nimi úradne poverená na zaobchádzanie s takými informáciami (vrátane členských štátov každej takej organizácie), ani ich nesmie využívať na obchodné účely. Také odovzdanie informácií sa uskutoční, len pokiaľ je to nevyhnutné na účely tejto dohody, a je prísne dôverné.Článok 7Vlastnícke práva1. Každá strana v súlade so svojimi vlastnými pravidlami a postupmi spravuje alebo si udržuje majetok a komerčné práva na software, zariadenie a dokumentáciu, ktoré financovala a rozvíjala v rámci svojich vlastných aktivít pri vykonávaní tejto dohody.2. V záujme spoločného vývoja uskutočneného na účely tejto dohody sa môžu vyžadovať špecifické dojednania medzi stranami.Článok 8Finančné opatrenia1. Každá strana včas a podľa svojich vlastných postupov zabezpečí prijatie príslušných opatrení, ktoré zabezpečia splnenie jej záväzkov vyplývajúcich z tejto dohody a z jej príloh.2. Pred skončením testovania a overovania platnosti EGNOS sa požaduje prijatie nových finančných opatrení.Článok 9Zadávateľ a postupy zadávaniaVšetky kontrakty, ktoré sú potrebné na vykonávanie tejto dohody a ktoré uzatvára jedna strana, sa uzavrú podľa bežných postupov tejto strany, bez toho, aby bol dotknutý článok 7 ods. 2.Článok 10Ručenie1. Pokiaľ ide o činnosti vykonávané podľa tejto dohody, strany týmto súhlasia s tým, že žiadna strana nevznesie voči ktorejkoľvek druhej strane žiadne nároky týkajúce sa zranenia alebo smrti svojich zamestnancov alebo ktorejkoľvek osoby konajúcej v jej mene, alebo týkajúce sa poškodenia akéhokoľvek druhu alebo straty svojho majetku spôsobených ktoroukoľvek zo strán bez ohľadu na to, či také zranenie, smrť, poškodenie alebo strata boli zapríčinené nedbalosťou alebo inak, s výnimkou hrubej nedbalosti alebo úmyselného zlého postupu.2. V prípade nároku tretej strany vyplývajúceho z uskutočnenia príslušného príspevku strany podľa špecifikácie uvedenej v prílohe II ručí každá strana len v rozsahu, v akom sa nárok vzťahuje k jej príspevku.3. Strany týmto súhlasia s tým, že len strana, ktorá uzavrela kontrakt s treťou stranou v súvislosti s realizáciou príspevku strany podľa špecifikácie uvedenej v prílohe II, ručí za akýkoľvek nárok tretej strany vyplývajúci z príslušného kontraktu.Článok 11Vyššia mocŽiadna strana sa nepovažuje za stranu, ktorá porušila túto dohodu vtedy, keď nemohla splniť svoje záväzky z dôvodu, ktorý vznikol alebo bol spôsobený vyššou mocou.Článok 12Verejno-propagačná práca1. Každá strana sa zaväzuje navzájom vopred koordinovať svoje vlastné alebo spoločné činnosti súvisiace s verejnou propagáciou, týkajúce sa oblastí obsiahnutých v tejto dohode.2. Pri všetkých príslušných mediálnych činnostiach sa jasne definuje a uvedie úloha každej strany tejto dohody.3. Podrobné dojednania na vykonávanie verejno-propagačných aktivít uvedených v tomto článku sa prijmú spoločne.Článok 13Zmeny a doplnenia1. Táto dohoda sa zmení a doplní len na základe písomného jednomyseľného súhlasu všetkých strán.2. Ak by sa ktorákoľvek strana stretla pri plnení jej záväzkov s problémami, vrátane finančných príspevkov, strany súhlasia s tým, že v rámci spoločného tripartitného výboru preskúmajú spôsoby splnenia plánovaného príspevku a v nevyhnutnom rozsahu preveria ciele a obsah tejto dohody.Článok 14Účasť tretích stránTáto dohoda je otvorená pre iné strany, ktoré sú schopné prispieť k splneniu úloh tejto dohody. Na tento účel sa potom vykonajú zmeny a doplnenia v súlade s postupom stanoveným v článku 13.Článok 15Urovnanie sporov1. Všetky spory, ktoré môžu vzniknúť medzi stranami, týkajúce sa výkladu alebo uplatňovania tejto dohody alebo jej príloh, sa predložia na program priameho rokovania v rámci spoločného tripartitného výboru.2. Ak nie je možné urovnať spor podľa odseku 1, každá strana môže oznámiť ostatným stranám menovaného arbitra a ostatné strany potom v priebehu dvoch mesiacov menujú svojich vlastných arbitrov.3. Spoločný tripartitný výbor na základe jednomyseľného rozhodnutia menuje dvoch ďalších arbitrov.4. Rozhodnutia arbitrov sa prijmú na základe väčšinového hlasovania.5. Každá strana sporu prijme príslušné opatrenia na vykonanie rozhodnutí arbitrov.Článok 16PrílohyTáto dohoda obsahuje prílohy I a II, ktoré tvoria jej nedielnu časť. Článok 5 ods.4 obsahuje postup aktualizácie a modifikácie príloh.Článok 17Nadobudnutie platnosti a ukončenie1. Táto dohoda nadobudne platnosť dňom jej podpisu stranami a ostane platná až do ukončenia činností špecifikovaných v prílohách I a II alebo dovtedy, kým túto dohodu nahradí iná kooperačná dohoda.2. Bez ohľadu na odsek 1 môže však každá strana ukončiť dohodu po technickom a prevádzkovom overení EGNOS prostredníctvom oznámenia svojho úmyslu ostatným stranám šesť mesiacov vopred.3. V prípade ukončenia dohody jednou zo strán podľa odseku 2 sa strany dohodnú na všetkých príslušných opatreniach.Článok 18Autentické textyTáto dohoda je podpísaná trojmo v jazyku anglickom, dánskom, fínskom, francúzskom, gréckom, holandskom, nemeckom, portugalskom, španielskom, švédskom a talianskom, pričom každý text je rovnako autentický.En fe de lo cual, los abajo firmantes, debidamente facultados, han firmado el presente Acuerdo.Til bekræftelse heraf har undertegnede befuldmægtigede underskrevet denne aftale.Zu Urkund dessen haben die hierzu gehörig befugten Unterzeichneten dieses Übereinkommen unterzeichnet.Προς πίστωση των ανωτέρω, οι υπογράφοντες, δεόντως εξουσιοδοτημένοι, υπέγραψαν την παρούσα συμφωνία.In witness whereof, the undersigned, duly empowered to that effect, have signed this Agreement.En foi de quoi, les soussignés, dûment habilités, ont signé le présent accord.In fede di che, i sottoscritti, debitamente autorizzati, hanno firmato il presente accordo.Ten blijke waarvan de ondergetekenden, daartoe naar behoren gemachtigd, deze overeenkomst hebben ondertekend.Em fé do que, os abaixo assinados, devidamente autorizados para o efeito, assinam o presente acordo.Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen.Till bevis härpå har undertecknade befullmäktigade undertecknat detta avtal.Hecho en Luxemburgo, el dieciocho de junio de mil novecientos noventa y ocho.Udfærdiget i Luxembourg, den attende juni nitten hundrede og otteoghalvfems.Geschehen zu Luxemburg am achtzehnten Juni neunzehnhundertachtundneunzig.Έγινε στο Λουξεμδούργο, στις δεκαοκτώ Ιουνίου χίλια εννιακόσια ενενήντα οκτώ.Done at Luxembourg on the eighteenth day of June in the year one thousand nine hundred and ninety-eight.Fait à Luxembourg, le dix-huit juin mil neuf cent quatre-vingt-dix-huit.Fatto a Lussemburgo, addì diciotto giugno millenovecentonovantotto.Gedaan te Luxemburg, de achttiende juni negentienhonderd achtennegentig.Feito no Luxemburgo, em dezoito de Junho de mil novecentos e noventa e oito.Tehty Luxemburgissa kahdeksantenatoista päivänä kesäkuuta vuonna tuhatyhdeksänsataayhdeksänkymmentäkahdeksan.Som skedde i Luxemburg den artonde juni nittonhundranittioåtta.Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaFör Europeiska gemenskapen+++++ TIFF +++++Por la Agencia Espacial EuropeaFor Den Europæiske RumorganisationFür die Europäische WeltraumorganisationΓια την Ευρωπαϊκή Υπηρεσία ΔιαστήματοςFor the European Space AgencyPour l'Agence spatiale européennePer l'Agenzia spaziale europeaVoor het Europees RuimteagentschapPela Agência Espacial EuropeiaEuroopan avaruusjärjestön puolestaFör Europeiska rymdorganisationen+++++ TIFF +++++Por la Organización Europea para la Seguridad de la Navegación AéreaFor Den Europæiske Organisation for LuftfartssikkerhedFür die Europäische Organisation zur Sicherung der LuftfahrtΓια τον Ευρωπαϊκό Οργανισμό για την Ασφάλεια τηζ ΑεροναυτιλίαςFor the European Organisation for the Safety of Air NavigationPour l'Organisation européenne pour la sécurité de la navigation aériennePer l'Organizzazione europea per la sicurezza della navigazione aereaVoor de Europese Organisatie voor de veiligheid van de luchtvaartPela Organização Europeia para a Segurança da Navegação AéreaEuroopan lentoturvallisuusjärjestön puolestaFör Europeiska organisationen för luftfartssäkerhet+++++ TIFF +++++--------------------------------------------------


title: Rozhodnutie Rady 2014/73/SZBP z  10. februára 2014 o vojenskej operácii Európskej únie v Stredoafrickej republike (EUFOR RCA)

text:
               11.2.2014

               SK

               Úradný vestník Európskej únie

               L 40/59

         ROZHODNUTIE RADY 2014/73/SZBP
   z 10. februára 2014
   o vojenskej operácii Európskej únie v Stredoafrickej republike (EUFOR RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov (BR OSN) vo svojej rezolúcii č. 2127 (2013) o situácii v Stredoafrickej republike, ktorú prijala 5. decembra 2013, vyjadrila vážne obavy z pokračujúceho sa zhoršovania bezpečnostnej situácie a z početných a stupňujúcich sa porušovaní medzinárodného humanitárneho práva a ľudských práv v Stredoafrickej republike. Bezpečnostná rada ďalej povolila nasadenie medzinárodnej misie na podporu Stredoafrickej republiky pod africkým vedením (AFISM-CAR) na obdobie dvanástich mesiacov a povolila dočasné nasadenie francúzskych síl v Stredoafrickej republike, aby sa prijali všetky potrebné opatrenia na podporu misie AFISM-CAR pri plnení jej mandátu.

               (2)

               V nadväznosti na závery Rady z 21. októbra 2013 a zo 16. decembra 2013 Európska rada vo svojich záveroch z 20. decembra 2013 vyjadrila obavy z neustáleho zhoršovania krízy v Stredoafrickej republike a z jej vážnych humanitárnych a ľudsko-právnych dôsledkov. Uvítala vojenskú intervenciu Francúzska na podporu afrických síl s cieľom pomôcť obnoviť bezpečnosť, ako aj trvalý záväzok svojich afrických partnerov situáciu stabilizovať. V rámci komplexného prístupu Európska rada potvrdila, že Únia je pripravená preskúmať využívanie príslušných nástrojov s cieľom prispieť k vynakladanému úsiliu o stabilizáciu krajiny, a to aj v rámci vojenských a civilných aspektov spoločnej bezpečnostnej a obrannej politiky (SBOP). Vyzvala vysokú predstaviteľku Únie pre zahraničné veci a bezpečnostnú politiku (VP), aby v tomto zmysle v januári 2014 predložila Rade návrh rozhodnutia.

               (3)

               Rada 20. januára 2014 schválila koncepciu krízového riadenia pre vojenskú premosťovaciu operáciu spoločnej bezpečnostnej a obrannej politiky v Stredoafrickej republike (ďalej len „EUFOR RCA“) s výhradou rezolúcie BR OSN prijatej podľa kapitoly VII charty OSN. Rada zdôraznila význam úzkej spolupráce s partnermi, najmä s OSN, Africkou Úniou (AÚ), Francúzskom a s orgánmi Stredoafrickej republiky ako aj s francúzskou operáciou Sangaris.

               (4)

               BR OSN prijala 28. januára 2014 rezolúciu 2134 (2014) o povolení vytvorenia operácie EÚ EUFOR RCA.

               (5)

               Generálny sekretariát Hospodárskeho spoločenstva stredoafrických štátov (ECCAS) dňa 23. januára 2014 uvítal zriadenie operácie EÚ.

               (6)

               Dočasný prezident Stredoafrickej republiky listom zo dňa 24. januára 2014 adresovanom VP uvítal operáciu EÚ povolenú rezolúciou BROSN 2134 (2014).

               (7)

               EUFOR RCA by mala byť nasadená čo najrýchlejšie do úplnej operačnej spôsobilosti, aby prispela k stabilizácii situácie. Mala by vykonávať úlohy v súlade s mandátom so zreteľom na odovzdanie misii AFISM-CAR v dobe od štyroch do šiestich mesiacov od dosiahnutia úplnej operačnej spôsobilosti.

               (8)

               V súlade s článkom 38 Zmluvy o Európskej únii (ZEÚ) by mal Politický a bezpečnostný výbor (PBV) pod vedením Rady a VP vykonávať politickú kontrolu nad operáciou krízového riadenia, poskytovať jej strategické vedenie a prijímať príslušné rozhodnutia.

               (9)

               Je potrebné prerokovať a uzavrieť medzinárodné dohody týkajúce sa postavenia jednotiek a zamestnancov Únie a účasti tretích štátov na operáciách Únie.

               (10)

               Podľa článku 41 ods. 2 ZEÚ a v súlade s rozhodnutím Rady 2011/871/SZBP (1) prevádzkové výdavky vyplývajúce z tohto rozhodnutia, ktoré majú vojenské alebo obranné dôsledky, by mali hradiť členské štáty.

               (11)

               V súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu a neprispieva na financovanie tejto operácie,

         PRIJALA TOTO ROZHODNUTIE:
   Článok 1
   Poslanie
   1.   Únia vedie vojenskú premosťovaciu operáciu v Stredoafrickej republike, EUFOR RCA, aby prispela k ustanoveniu bezpečného prostredia, ktorú v dobe od štyroch do šiestich mesiacov od dosiahnutia úplnej operačnej spôsobilosti odovzdá medzinárodnej misii na podporu Stredoafrickej republiky pod africkým vedením (AFISM-CAR) v súlade s mandátom stanoveným v rezolúcii BR OSN 2134 (2014) so zameraním svojej akcie na oblasť Bangui.
   2.   EUFOR RCA pôsobí v súlade s politickými, strategickými a politicko-vojenskými cieľmi stanovenými v koncepcii krízového riadenia, ktorú Rada prijala 20. januára 2014.
   Článok 2
   Vymenovanie veliteľa operácie EÚ
   Generálmajor Philippe Pontiès sa týmto vymenúva za veliteľa operácie EÚ EUFOR RCA.
   Článok 3
   Určenie operačného veliteľstva EÚ
   Operačné veliteľstvo EUFOR RCA sa nachádza v Larisse v Grécku.
   Článok 4
   Plánovanie a začatie operácie
   1.   Rada v čo najskoršom možnom termíne po prijatí tohto rozhodnutia schváli pravidlá nasadenia potrebné na prípravnú fázu EUFOR RCA.
   2.   Rozhodnutie o začatí EUFOR RCA prijíma Rada po schválení jej operačného plánu a pravidiel nasadenia, ktoré sú potrebné na vykonávania mandátu.
   Článok 5
   Politická kontrola a strategické vedenie
   1.   Politickú kontrolu a strategické vedenie operácie EUFOR RCA vykonáva PBV pod vedením Rady a VP. Rada týmto poveruje PBV prijať príslušné rozhodnutia v súlade s článkom 38 ZEÚ. Toto poverenie zahŕňa právomoc meniť dokumenty, ktoré sa týkajú plánovania, vrátane operačného plánu, hierarchie velenia a pravidiel nasadenia. Zahŕňa tiež právomoc prijímať rozhodnutia o vymenovaní veliteľa operácie EÚ a veliteľa ozbrojených síl EÚ. Rada si ponecháva právomoc rozhodovať o cieľoch a ukončení vojenskej operácie EÚ.
   2.   PBV pravidelne podáva Rade správy.
   3.   Predseda Vojenského výboru EÚ (VVEÚ) pravidelne podáva správy PBV o vykonávaní operácie EUFOR RCA. PBV môže v prípade potreby na svoje zasadnutia pozvať veliteľa operácie EÚ alebo veliteľa ozbrojených síl EÚ.
   4.   Po troch mesiacoch po začatí operácie posúdi PBV na základe písomnej správy pokrok EUFOR RCA.
   Článok 6
   Vojenské vedenie
   1.   VVEÚ monitoruje riadny priebeh operácie EUFOR RCA, za vedenie ktorej je zodpovedný veliteľ operácie EÚ.
   2.   Veliteľ operácie EÚ pravidelne podáva správy VVEÚ. Podľa potreby môže na svoje zasadnutia pozvať veliteľa operácie EÚ alebo veliteľa ozbrojených síl EÚ.
   3.   Predseda VVEÚ je hlavnou kontaktnou osobou pre veliteľa operácie EÚ.
   Článok 7
   Jednotnosť reakcie EÚ a koordinácia
   1.   VP zabezpečuje vykonávanie tohto rozhodnutia a tiež jeho jednotnosť s vonkajšou činnosťou Únie ako celku vrátane vykonávania rozvojových programov Únie.
   2.   Bez toho, aby bola dotknutá hierarchia velenia, vedúci delegácie EÚ v Bangui poskytuje veliteľovi operácie EÚ miestne politické poradenstvo.
   3.   VP s pomocou Európskej služby pre vonkajšiu činnosť (ESVČ) je hlavným kontaktným bodom pre komunikáciu s Organizáciou Spojených národov, orgánmi Stredoafrickej republiky a susedných krajín, AÚ, s ECCAS, ako aj s ďalšími príslušnými medzinárodnými a bilaterálnymi aktérmi.
   4.   V operačnom pláne sa stanovia dojednania o koordinácii medzi veliteľom operácie EÚ, aktérmi Únie a hlavnými miestnymi strategickými partnermi, ktorí sú dôležití pre operáciu.
   Článok 8
   Účasť tretích štátov
   1.   Bez toho, aby bola dotknutá autonómia rozhodovania Únie alebo jednotný inštitucionálny rámec, a v súlade s príslušnými usmerneniami Európskej rady sa môžu tretie štáty vyzvať, aby sa zúčastnili na tejto operácii.
   2.   Rada týmto poveruje PBV, aby vyzval tretie štáty na poskytnutie príspevku a aby podľa odporúčania veliteľa operácie EÚ a VVEÚ prijal príslušné rozhodnutia o prijatí navrhovaných príspevkov.
   3.   Podrobné podmienky účasti tretích štátov sa ustanovia v dohodách, ktoré sa uzatvoria podľa článku 37 ZEÚ a v súlade s postupom ustanoveným v článku 218 Zmluvy o fungovaní Európskej únie (ZFEÚ). Ak Únia a tretí štát uzatvorili dohodu ustanovujúcu rámec účasti tohto tretieho štátu na misiách krízového riadenia Únie, uplatňujú sa v súvislosti s EUFOR RCA ustanovenia takejto dohody.
   4.   Tretie štáty, ktoré k operácii EUFOR RCA významným spôsobom prispievajú, majú z hľadiska každodenného riadenia operácie rovnaké práva a povinnosti ako členské štáty, ktoré sa na operácii zúčastňujú.
   5.   Rada týmto poveruje PBV, aby prijal príslušné rozhodnutia o zriadení výboru prispievateľov, ak by tretie štáty poskytli významné vojenské príspevky.
   Článok 9
   Postavenie personálu pod vedením Únie
   Postavenie jednotiek a personálu pod vedením Únie vrátane výsad, imunít a iných záruk potrebných pre splnenie a hladký priebeh ich misie sa ustanovia v dohode uzavretej podľa článku 37 ZEÚ a v súlade s postupom ustanoveným v článku 218 ZFEÚ.
   Článok 10
   Finančné dojednania
   1.   Spoločné náklady vojenskej operácie EÚ sa spravujú v súlade s rozhodnutím Rady 2011/871/SZBP.
   2.   Referenčná suma na spoločné náklady operácie EUFOR RCA je 25,9 miliónov EUR. Percentuálny podiel referenčnej sumy uvedený v článku 25 ods. 1 rozhodnutia 2011/871/SZBP je 50 %.
   Článok 11
   Sprístupnenie informácií
   1.   VP je oprávnený v prípade potreby a v súlade s potrebami operácie EUFRO RCA poskytovať tretím štátom pridruženým k tomuto rozhodnutiu utajované skutočnosti EÚ, ktoré sa vypracovali na účely operácie, v súlade s rozhodnutím Rady 2013/488/EÚ (2).

               a)

               do stupňa utajenia stanoveného v uplatniteľných dohodách o bezpečnosti utajovaných skutočností uzavretých medzi Úniou a dotknutým tretím štátom; alebo

               b)

               do stupňa utajenia „CONFIDENTIEL UE/EU CONFIDENTIAL“ v iných prípadoch.

         2.   VP je tiež oprávnený v súlade s operačnými potrebami operácie EUFOR RCA sprístupniť OSN a AÚ utajované skutočnosti EÚ do stupňa utajenia „RESTREINT UE/EU RESTRICTED“, ktoré boli vypracované na účely operácie EUFOR RCA, v súlade s rozhodnutím 2013/488/EÚ. Na tento účel sa pripravia dohody medzi VP a príslušnými orgánmi OSN a AÚ.
   3.   V prípade konkrétnej a okamžitej operačnej potreby je VP tiež oprávnený sprístupniť hostiteľskému štátu akékoľvek utajované skutočnosti EÚ do stupňa utajenia „RESTREINT UE/EU RESTRICTED“, ktoré boli vypracované na účely tejto operácie, v súlade s rozhodnutím 2013/488/EÚ. Na tento účel sa pripravia dohody medzi VP a príslušnými orgánmi hostiteľského štátu.
   4.   VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o tejto operácii a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (3).
   5.   VP môže toto oprávnenie, ako aj spôsobilosť uzavrieť dohody uvedené v tomto článku delegovať na úradníkov ESVČ, na veliteľa operácie EÚ alebo veliteľa ozbrojených síl EÚ v súlade s oddielom VII prílohy VI rozhodnutiu Rady 2013/488/EÚ.
   Článok 12
   Nadobudnutie účinnosti a ukončenie
   1.   Toto rozhodnutie nadobúda účinnosť dňom jeho prijatia.
   2.   EUFOR RCA skončí najneskôr šesť mesiacov po dosiahnutí úplnej operačnej spôsobilosti.
   3.   Toto rozhodnutie sa zrušuje odo dňa uzatvorenia operačného veliteľstva EÚ v súlade s odsúhlasenými plánmi na ukončenie operácie EUFOR RCA a bez toho, aby boli dotknuté postupy týkajúce sa auditu a predkladania účtov operácie EUFOR RCA ustanovené v rozhodnutí 2011/871/SZBP.

      V Bruseli 10. februára 2014

            Za Radu

            predsedníčka

         C. ASHTON

      (1)  Rozhodnutie Rady 2011/871/SZBP z 19. decembra 2011, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (Ú. v. EÚ L 343, 23.12.2011, s. 35).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2008/301/ES: Rozhodnutie Rady zo 7. apríla 2008 , ktorým sa vymenúva rumunský náhradník Výboru regiónov

text:
               15.4.2008

               SK

               Úradný vestník Európskej únie

               L 105/4

      ROZHODNUTIE RADY

   zo 7. apríla 2008,
   ktorým sa vymenúva rumunský náhradník Výboru regiónov
   (2008/301/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh rumunskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku odstúpenia sa uvoľnilo jedno miesto po tomto náhradníkovi Výboru regiónov: pán FILIP,

         ROZHODLA TAKTO:
   Článok 1
   Pán Mihai Dan GROZA, miestny radca a dočasný starosta obce Oradea, sa vymenúva za náhradníka Výboru regiónov na zvyšný čas funkčného obdobia, ktoré trvá do 25. januára 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 7. apríla 2008

            Za Radu

            predseda

         R. ŽERJAV

      (1)  Ú. v. EÚ L 56, 25.2.2006, s. 75.


title: 2009/236/ES: Rozhodnutie Európskeho parlamentu z  22. apríla 2008 o účtovnej závierke šiesteho, siedmeho, ôsmeho a deviateho Európskeho rozvojového fondu za rozpočtový rok 2006

text:
               31.3.2009

               SK

               Úradný vestník Európskej únie

               L 88/260

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke šiesteho, siedmeho, ôsmeho a deviateho Európskeho rozvojového fondu za rozpočtový rok 2006
   (2009/236/ES)
   EURÓPSKY PARLAMENT,
   so zreteľom na správu Komisie o následných opatreniach k rozhodnutiam o udelení absolutória za rok 2005 [KOM(2007) 538 a príloha SEK(2007) 1185],
   so zreteľom na účtovné závierky a účty príjmov a výdavkov šiesteho, siedmeho, ôsmeho a deviateho Európskeho rozvojového fondu za rozpočtový rok 2006 [KOM(2007) 458 – C6-0118/2007] (1),
   so zreteľom na správu o finančnom hospodárení šiesteho, siedmeho, ôsmeho a deviateho Európskeho rozvojového fondu za rok 2006 [KOM(2007) 240],
   so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2006 spolu s odpoveďami Komisie (2),
   so zreteľom na vyhlásenie o vierohodnosti týkajúce sa spoľahlivosti účtov a zákonnosti a správnosti príslušných transakcií, ktoré vydal Dvor audítorov v súlade s článkom 248 Zmluvy o ES (3),
   so zreteľom na odporúčania Rady z 12. februára 2008 (16744/2007 – C6-0078/2008, 16745/2007 – C6-0079/2008, 16746/2007 – C6-0080/2008, 16748/2007 – C6-0081/2008),
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (4) a revidovanú v Luxemburgu 25. júna 2005 (5),
   so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (ďalej len „rozhodnutie o pridružení zámoria“) (6), zmenené a doplnené rozhodnutím Rady 2007/249/ES z 19. marca 2007 (7),
   so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (8),
   so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu k Dohode o partnerstve medzi africkými, karibskými a tichomorskými štátmi a Európskym spoločenstvom a jeho členskými štátmi podpísanej v Cotonou (Benin) 23. júna 2000 a o rozdelení finančnej pomoci určenej zámorským krajinám a územiam, na ktoré sa vzťahuje štvrtá časť Zmluvy o ES (9),
   so zreteľom na článok 276 Zmluvy o ES,
   so zreteľom na článok 74 rozpočtových pravidiel zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (10),
   so zreteľom na článok 119 rozpočtových pravidiel z 27. marca 2003, ktoré sa vzťahujú na deviaty Európsky rozvojový fond (11),
   so zreteľom na článok 70 a článok 71 tretiu zarážku rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre rozvoj (A6-0106/2008),

               1.

               konštatuje, že konečná ročná účtovná závierka šiesteho, siedmeho, ôsmeho a deviateho Európskeho rozvojového fondu zodpovedá údajom uvedeným v tabuľke 1 vo výročnej správe Dvora audítorov;

               2.

               schvaľuje účtovnú závierku šiesteho, siedmeho, ôsmeho a deviateho Európskeho rozvojového fondu za rozpočtový rok 2006;

               3.

               poveruje svojho predsedu, aby toto rozhodnutie postúpil Rade, Komisii, Súdnemu dvoru, Dvoru audítorov a Európskej investičnej banke a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 260, 31.10.2007, s. 1.

      (2)  Ú. v. EÚ C 259, 31.10.2007, s. 1.

      (3)  Ú. v. EÚ C 260, 31.10.2007, s. 258.

      (4)  Ú. v. ES L 317, 15.12.2000, s. 3.

      (5)  Ú. v. EÚ L 287, 28.10.2005, s. 4.

      (6)  Ú. v. ES L 314, 30.11.2001, s. 1, a Ú. v. ES L 324, 7.12.2001, s. 1.

      (7)  Ú. v. EÚ L 109, 26.4.2007, s. 33.

      (8)  Ú. v. ES L 156, 29.5.1998, s. 108.

      (9)  Ú. v. ES L 317, 15.12.2000, s. 355.

      (10)  Ú. v. ES L 191, 7.7.1998, s. 53.

      (11)  Ú. v. EÚ L 83, 1.4.2003, s. 1.


title: 2009/832/ES: Rozhodnutie Rady z  10. novembra 2009 o postupe týkajúcom sa odchýlok od pravidiel pôvodu ustanovených v protokoloch o pôvode pripojených k dohodám o hospodárskom partnerstve so štátmi AKT, ktorým sa zrušuje rozhodnutie 2000/399/ES

text:
               13.11.2009

               SK

               Úradný vestník Európskej únie

               L 297/12

      ROZHODNUTIE RADY

   z 10. novembra 2009
   o postupe týkajúcom sa odchýlok od pravidiel pôvodu ustanovených v protokoloch o pôvode pripojených k dohodám o hospodárskom partnerstve so štátmi AKT, ktorým sa zrušuje rozhodnutie 2000/399/ES
   (2009/832/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na článok 133, v spojení s jej článkom 300 ods. 2 druhým pododsekom a článkom 300 ods. 4,
   so zreteľom na návrh Komisie,
   keďže:

               (1)

               Platnosť prílohy V k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (1) („dohoda o partnerstve AKT – ES“) a jej protokolov, medzi nimi aj protokolu 1 týkajúceho sa vymedzenia pojmu „pôvodné výrobky“ a metód administratívnej spolupráce, sa v súlade s článkom 37 ods. 1 uvedenej dohody skončila 31. decembra 2007.

               (2)

               Podľa ustanovení článku 37 ods. 1 dohody o partnerstve AKT – ES sa dohody o hospodárskom partnerstve prerokovali s regionálnymi skupinami členov skupiny afrických, karibských a tichomorských štátov („štáty AKT“). Tieto dohody o hospodárskom partnerstve sa postupne podpisujú od 1. januára 2008.

               (3)

               V článku 39 protokolu 1 týkajúceho sa vymedzenia pojmu „výrobky s pôvodom“ a metód administratívnej spolupráce („protokol o pôvode“) k Dohode o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (2), ktorá je prvou dohodou o hospodárskom partnerstve podpísanou so štátmi AKT, sa ustanovuje postup schvaľovania odchýlok od pravidiel pôvodu na žiadosť niektorého štátu AKT, ktorý je signatárom dohody o hospodárskom partnerstve. Stanovisko Spoločenstva k odchýlkam musí prijať príslušný výbor. Je vhodné, aby sa postup pre vypracovanie pozície Spoločenstva v uvedenom výbore ustanovil tak, aby sa mohol uplatňovať aj na podobné ustanovenia protokolov o pôvode v iných dohodách o hospodárskom partnerstve, ktoré sa so štátmi AKT podpíšu v budúcnosti.

               (4)

               V článku 39 ods. 8 protokolu o pôvode sa ustanovuje, že rozhodnutie by sa malo prijať čo možno najrýchlejšie a v žiadnom prípade nie neskôr ako 75 pracovných dní po tom, čo Spoločenstvo prijme žiadosť. Ak Spoločenstvo v tejto lehote štáty AKT, ktoré predložili žiadosť o odchýlku, o svojej pozícii neinformuje, žiadosť sa považuje za schválenú.

               (5)

               Je preto potrebné prijať postup, ktorým sa zabezpečí, že pozícia Spoločenstva sa môže prijať a oznámiť štátom AKT, ktoré sú signatármi dohôd o hospodárskom partnerstve dostatočne včas na to, aby sa príslušné rozhodnutie mohlo prijať pred uplynutím uvedenej lehoty.

               (6)

               V rozhodnutí Rady zo 16. júna 2000 o postupe týkajúcom sa odchýlok od pravidiel pôvodu stanovených v protokole 1 k dohode o partnerstve AKT – ES (3) sa ustanovilo prenesenie právomocí na Komisiu, pokiaľ ide o prijatie spoločnej pozície Spoločenstva v súvislosti so žiadosťou štátov AKT o odchýlku od pravidiel pôvodu ustanovených v protokole 1 k prílohe V k dohode o partnerstve AKT – ES.

               (7)

               Podobne by sa mala Komisia teraz splnomocniť, pokiaľ ide o žiadosti o odchýlky od pravidiel pôvodu ustanovených v protokoloch o pôvode dohôd o hospodárskom partnerstve.

               (8)

               Rozhodnutie 2000/399/ES by sa preto malo zrušiť,

         ROZHODLA TAKTO:
   Článok 1
   Spoločnú pozíciu Spoločenstva k žiadosti štátov AKT, ktoré sú signatármi dohôd o hospodárskom partnerstve, o odchýlku od pravidiel pôvodu ustanovených v protokoloch o pôvode dohôd o hospodárskom partnerstve prijíma Komisia v súlade s postupom ustanoveným v článku 2.
   Článok 2
   1.   Komisii pomáha Výbor pre colný kódex zriadený článkom 248a ods. 1 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (4).
   2.   Zástupca Komisie predloží Výboru pre colný kódex návrh spoločnej pozície do 25 pracovných dní odo dňa, keď bola Spoločenstvu predložená žiadosť o odchýlku. Výbor pre colný kódex zaujme stanovisko k návrhu v lehote, ktorú stanoví predseda výboru podľa naliehavosti dotknutej veci. V prípade rozhodnutí, ktoré má prijať Rada na návrh Komisie, sa stanovisko prijíma väčšinou ustanovenou v článku 205 ods. 2 zmluvy. Hlasom zástupcov členských štátov sa pridelí váha ustanovená v uvedenom článku. Predseda nehlasuje.
   3.   Komisia prijme pozíciu Spoločenstva a bezodkladne ju oznámi príslušnému výboru zriadenému príslušnou dohodou o hospodárskom partnerstve. Ak však táto pozícia Spoločenstva nie je v súlade so stanoviskom Výboru pre colný kódex, Komisia ju ihneď predloží Rade. Komisia v takom prípade odloží jej oznámenie zodpovednému výboru zriadenému v rámci príslušnej dohody o hospodárskom partnerstve o 25 pracovných dní odo dňa hlasovania vo Výbore pre colný kódex.
   4.   Rada môže v lehote ustanovenej v odseku 3 kvalifikovanou väčšinou prijať inú pozíciu Spoločenstva.
   Článok 3
   1.   Rozhodnutie 2000/399/ES sa týmto zrušuje.
   2.   Odkazy na zrušené rozhodnutie sa považujú za odkazy na toto rozhodnutie.
   Článok 4
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Článok 5
   Toto rozhodnutie sa uverejni v Úradnom vestníku Európskej únie.

      V Bruseli 10. novembra 2009

            Za Radu

            predseda

         A. BORG

      (1)  Ú. v. ES L 317, 15.12.2000, s. 3.

      (2)  Ú. v. EÚ L 289, 30.10.2008, s. 1.

      (3)  Ú. v. ES L 151, 24.6.2000, s. 16.

      (4)  Ú. v. ES L 302, 19.10.1992, s. 1.


title: 2007/853/ES: Rozhodnutie Komisie z  13. decembra 2007 o tom, že v roku 2008 sa bude pokračovať v porovnávacích skúškach a testoch Spoločenstva na osive a množiteľskom materiáli Asparagus officinalis podľa smernice Rady 2002/55/ES, ktoré sa začali v roku 2005 (Text s významom pre EHP )

text:
               20.12.2007

               SK

               Úradný vestník Európskej únie

               L 335/59

      ROZHODNUTIE KOMISIE

   z 13. decembra 2007
   o tom, že v roku 2008 sa bude pokračovať v porovnávacích skúškach a testoch Spoločenstva na osive a množiteľskom materiáli Asparagus officinalis podľa smernice Rady 2002/55/ES, ktoré sa začali v roku 2005
   (Text s významom pre EHP)
   (2007/853/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (1),
   so zreteľom na rozhodnutie Komisie 2005/5/ES z 27. decembra 2004, ktorým sa ustanovujú opatrenia pre porovnávacie skúšky a testy Spoločenstva na osive a množiteľskom materiáli určitých rastlín poľnohospodárskych druhov a druhov zeleniny a viniča podľa smerníc Rady 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES na roky 2005 až 2009 (2), a najmä na jeho článok 3,
   keďže:

               (1)

               V rozhodnutí 2005/5/ES sa ustanovujú opatrenia pre porovnávacie skúšky a testy, ktoré sa podľa smernice 2002/55/ES majú v súvislosti s Asparagus officinalis vykonať v rokoch 2005 až 2009.

               (2)

               V skúškach a testoch, ktoré sa vykonali v rokoch 2005, 2006 a 2007, by sa malo pokračovať v roku 2008,

         ROZHODLA TAKTO:
   Jediný článok
   Porovnávacie skúšky a testy Spoločenstva na osive a množiteľskom materiáli Asparagus officinalis, ktoré sa začali v roku 2005, pokračujú v roku 2008 v súlade s rozhodnutím 2005/5/ES.

      V Bruseli 13. decembra 2007

            Za Komisiu

         Markos KYPRIANOU

            člen Komisie

      (1)  Ú. v. ES L 193, 20.7.2002, s. 33. Smernica naposledy zmenená a doplnená smernicou Komisie 2006/124/ES (Ú. v. EÚ L 339, 6.12.2006, s. 12).

      (2)  Ú. v. EÚ L 2, 5.1.2005, s. 12.


title: 2009/773/ES,Euratom: Rozhodnutie Rady zo 14. októbra 2009 , ktorým sa vymenúva zástupca generálneho tajomníka Rady Európskej únie na obdobie od 18. októbra 2009 do 31. októbra 2009

text:
               22.10.2009

               SK

               Úradný vestník Európskej únie

               L 277/20

      ROZHODNUTIE RADY

   zo 14. októbra 2009,
   ktorým sa vymenúva zástupca generálneho tajomníka Rady Európskej únie na obdobie od 18. októbra 2009 do 31. októbra 2009
   (2009/773/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 207 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 121 ods. 2,
   keďže:

               (1)

               Funkčné obdobie súčasného zástupcu generálneho tajomníka Rady Európskej únie sa skončí 17. októbra 2009 (1).

               (2)

               Zástupca generálneho tajomníka Rady Európskej únie by mal byť vymenovaný do 31. októbra 2009,

         ROZHODLA TAKTO:
   Článok 1
   Pán Pierre DE BOISSIEU sa týmto vymenúva za zástupcu generálneho tajomníka Rady Európskej únie na obdobie od 18. októbra 2009 do 31. októbra 2009.
   Článok 2
   Toto rozhodnutie oznámi pánu Pierrovi DE BOISSIEUOVI predseda Rady.
   Toto rozhodnutie sa uverejní v Úradnom vestníku Európskej únie.

      V Bruseli 14. októbra 2009

            Za Radu

            predseda

         E. ERLANDSSON

      (1)  Ú. v. EÚ L 236, 7.7.2004, s. 17.


title: Rohodnutie Rady zo 7. marca 2011 , ktorým sa vymenúvajú členovia a náhradníci riadiacej rady Európskej nadácie pre zlepšovanie životných a pracovných podmienok za Grécko, Francúzsko, Taliansko, Maďarsko a Slovensko

text:
               17.3.2011

               SK

               Úradný vestník Európskej únie

               C 83/4

         ROHODNUTIE RADY
   zo 7. marca 2011,
   ktorým sa vymenúvajú členovia a náhradníci riadiacej rady Európskej nadácie pre zlepšovanie životných a pracovných podmienok za Grécko, Francúzsko, Taliansko, Maďarsko a Slovensko
   2011/C 83/04
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1), a najmä na jeho článok 6,
   so zreteľom na zoznamy kandidátov, ktoré predložili Rade vlády členských štátov a zamestnanecké a zamestnávateľské organizácie,
   keďže:

               (1)

               Rada rozhodnutím z 22. novembra 2010 (2) vymenovala členov a náhradníkov riadiacej rady Európskej nadácie pre zlepšovanie životných a pracovných podmienok na obdobie od 1. decembra 2010 do 30. novembra 2013 s výnimkou istých členov.

               (2)

               Grécka, francúzska, talianska, maďarská a slovenská vláda a zamestnanecké organizácie navrhli kandidátov na viaceré neobsadené miesta,

         PRIJALA TOTO ROZHODNUTIE:
   Článok 1
   Za členov a náhradníkov riadiacej rady Európskej nadácie pre zlepšovanie životných a pracovných podmienok sa na obdobie, ktoré sa končí 30. novembra 2013, vymenúvajú:
   I.   ZÁSTUPCOVIA VLÁDY

               Krajina

               Členovia

               Náhradníci

               Taliansko

               pán Michele TIRABOSCHI

               pán Francesco CIPRIANI

               Maďarsko

               pani Eszter ENYEDI

               Slovensko

               pani Lilit MAMIKONYAN

               pani Silvia GREGORCOVÁ

   II.   ZÁSTUPCOVIA ORGANIZÁCIÍ ZAMESTNANCOV

               Krajina

               Členovia

               Náhradníci

               Grécko

               pán Alexandros KALIVIS

               pán Konstantinos ISSYCHOS

               Francúzsko

               pán Jean Jacques DANIS

               Maďarsko

               pán László GYIMESI

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 7. marca 2011

            Za Radu

            predseda

         CZOMBA S.

      (1)  Ú. v. ES L 139, 30.5.1975, s. 1.

      (2)  Ú. v. EÚ C 322, 27.11.2010, s. 8.


title: 2006/535/ES: Rozhodnutie Rady z 29. apríla 2004 o podpísaní a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               16.8.2006

               SK

               Úradný vestník Európskej únie

               L 224/8

         ROZHODNUTIE RADY
   z 29. apríla 2004
   o podpísaní a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/535/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2 a článok 55, článok 57 ods. 2, článok 71, článok 80 ods. 2 a články 93, 94, 133 a 181a v spojení s prvou vetou prvého pododseku článku 300 ods. 2,
   so zreteľom na Zmluvu o pristúpení zo 16. apríla 2003, a najmä na jej článok 2 ods. 3,
   so zreteľom na akt pripojený k zmluve o pristúpení, a najmä na jeho článok 6 ods. 2,
   so zreteľom na návrh Komisie,
   keďže:

               (1)

               Dňa 8. decembra 2003 Rada v mene Spoločenstva a jeho členských štátov poverila Komisiu viesť rokovania s Moldavskou republikou o protokole k dohode o partnerstve a spolupráci s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a ustanoviť určité technické úpravy spojené s inštitucionálnym a právnym vývojom v rámci Európskej únie.

               (2)

               S výhradou možného neskoršieho uzavretia strany protokol prerokovali a mal by byť podpísaný v mene Európskeho spoločenstva a jeho členských štátov.

               (3)

               Protokol by sa mal predbežne vykonávať odo dňa pristúpenia až do ukončenia príslušných postupov potrebných na jeho formálne uzavretie,

         ROZHODLA TAKTO:
   Článok 1
   Predseda Rady sa týmto poveruje určiť osobu/osoby splnomocnenú/splnomocnené podpísať v mene Európskeho spoločenstva a jeho členských štátov protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, s výhradou jeho neskoršieho uzavretia.
   Text protokolu je pripojený k tomuto rozhodnutiu (1).
   Článok 2
   Protokol sa predbežne vykonáva odo dňa pristúpenia až do nadobudnutia jeho platnosti.

      V Luxemburgu 29. apríla 2004

            Za Radu

            predseda

         J. PRÖLL

      (1)  Pozri stranu 10 tohto úradného vestníka.
   PROTOKOL
   k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“, zastúpené Radou Európskej únie, a
   EURÓPSKE SPOLOČENSTVO A EURÓPSKE SPOLOČENSTVO PRE ATÓMOVÚ ENERGIU,
   ďalej len „spoločenstvá“, zastúpené Radou Európskej únie a Európskou komisiou,
   na jednej strane a
   MOLDAVSKÁ REPUBLIKA
   na druhej strane,
   SO ZRETEĽOM NA pristúpenie Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii 1. mája 2004,
   SA DOHODLI TAKTO:
   Článok 1
   Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko sú zmluvnými stranami Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na druhej strane, podpísanej 28. novembra 1994 v Bruseli (ďalej len „dohoda“) a rovnakým spôsobom ako ostatné členské štáty prijímajú a berú na vedomie znenie dohody, spoločných vyhlásení, výmen listov a vyhlásenia Moldavskej republiky, ktoré sú pripojené k záverečnému aktu podpísanému v ten istý deň a protokolu k dohode z 15. mája 1997, ktorý nadobudol platnosť 12. októbra 2000.
   Článok 2
   S cieľom zohľadniť najnovší inštitucionálny vývoj v rámci Európskej únie zmluvné strany súhlasia, aby sa v dôsledku uplynutia platnosti Zmluvy o založení Európskeho spoločenstva uhlia a ocele existujúce ustanovenia v dohode odkazujúce na Európske spoločenstvo uhlia a ocele považovali za ustanovenia odkazujúce na Európske spoločenstvo, ktoré prevzalo všetky práva a záväzky vyplývajúce zo zmlúv uzatvorených Európskym spoločenstvom uhlia a ocele.
   Článok 3
   Tento protokol je neoddeliteľnou súčasťou dohody.
   Článok 4
   1.   Tento protokol je schválený spoločenstvami, Radou Európskej únie v mene členských štátov a Moldavskou republikou v súlade s ich vlastnými postupmi.
   2.   Zmluvné strany sa navzájom informujú o ukončení príslušných postupov uvedených v predchádzajúcom odseku. Schvaľovacie listiny sa uložia na Generálnom sekretariáte Rady Európskej únie.
   Článok 5
   1.   Tento protokol nadobudne platnosť v rovnaký deň ako Zmluva o pristúpení z roku 2003 za predpokladu, že všetky listiny o schválení tohto protokolu budú uložené pred týmto dňom.
   2.   Ak nebudú všetky listiny o schválení tohto protokolu uložené pred týmto dňom, nadobudne tento protokol platnosť k prvému dňu prvého mesiaca nasledujúceho po dni uloženia poslednej schvaľovacej listiny.
   3.   Ak nebudú všetky listiny o schválení tohto protokolu uložené pred 1. májom 2004, bude sa tento protokol predbežne uplatňovať s účinnosťou od 1. mája 2004.
   Článok 6
   Znenia dohody, záverečného aktu a všetkých pripojených dokumentov, ako aj Protokolu k Dohode o partnerstve a spolupráci z 15. mája 1997, sú vypracované v českom, estónskom, litovskom, lotyšskom, maďarskom, maltskom, poľskom, slovenskom a slovinskom jazyku.
   Tieto znenia sú pripojené (1) k tomuto protokolu a sú rovnako autentické ako znenia v iných jazykoch, v ktorých je vypracovaná dohoda, záverečný akt a pripojené dokumenty, ako aj Protokol k Dohode o partnerstve a spolupráci z 15. mája 1997.
   Článok 7
   Tento protokol je vypracovaný v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a moldavskom jazyku, pričom všetky znenia sú rovnako autentické.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Întocmit la Bruxelles în a treizecea zi a lunii aprilie în anul doua mii patru.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Pentru Statele Membre

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Pentru Comunitatile Europene

         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         Moldova részéről
         Għar-Repubblika tal-Moldavja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar
         Pentru Republica Moldova

      (1)  Česká, estónska, litovská, lotyšská, maďarská, maltská, poľská, slovenská a slovinská verzia dohody sa uverejní v osobitnom vydaní úradného vestníka neskôr.


title: Rozhodnutie Rady (SZBP) 2017/1427 zo 4. augusta 2017, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

text:
               5.8.2017

               SK

               Úradný vestník Európskej únie

               L 204/99

         ROZHODNUTIE RADY (SZBP) 2017/1427
   zo 4. augusta 2017,
   ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 31. júla 2015 prijala rozhodnutie (SZBP) 2015/1333 (1).

               (2)

               Bezpečnostná rada Organizácie Spojených národov prijala 29. júna 2017 rezolúciu (BR OSN) č. 2362 (2017), ktorou sa rozširuje uplatňovanie opatrení na plavidlá, ktoré nakladajú, prepravujú alebo vykladajú ropu, vrátane surovej ropy a rafinovaných ropných produktov, ktorá sa nezákonne vyváža z Líbye alebo pri ktorej ide o pokus vyviezť ju nelegálne z Líbye, a ktorou sa spresňujú kritériá zaradenia na zoznam.

               (3)

               Rozhodnutie (SZBP) 2015/1333 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie (SZBP) 2015/1333 sa mení takto:

               1.

               V článku 6 sa odsek 1 nahrádza takto:
               „1.   Členské štáty môžu v súlade s bodmi 5 až 9 rezolúcie BR OSN č. 2146 (2014) a s bodom 2 rezolúcie BR OSN č. 2362 (2017) vykonávať inšpekcie plavidiel na otvorenom mori, pričom môžu použiť všetky opatrenia primerané konkrétnym okolnostiam, a to pri plnom dodržovaní medzinárodného humanitárneho práva a medzinárodného práva v oblasti ľudských práv, ktoré je v danom prípade uplatniteľné, s cieľom vykonať takéto inšpekcie a nariadiť dotknutým plavidlám, aby prijali príslušné opatrenia na vrátenie ropy vrátane surovej ropy a rafinovaných ropných produktov do Líbye, a to so súhlasom líbyjskej vlády a v koordinácii s ňou.“

               2.

               Článok 7 sa mení takto:

                           a)

                           Odsek 1 sa nahrádza takto:
                           „1.   Pokiaľ kontaktné miesto líbyjskej vlády nevydalo v súlade s bodom 3 rezolúcie BR OSN č. 2146 (2014) pokyn, aby plavidlo na palube nenakladalo, neprepravovalo ani nevykladalo ropu nezákonne vyvážanú z Líbye vrátane surovej ropy a rafinovaných ropných produktov, urobí tak členský štát, ktorý je vlajkovým štátom označeného plavidla, ak tak výbor stanovil v označení.“

                           b)

                           Odsek 5 sa nahrádza takto:
                           „5.   Ak tak výbor stanovil v označení, zakazujú sa finančné transakcie týkajúce sa ropy nezákonne vyvážanej z Líbye na palube označených plavidiel vrátane surovej ropy a rafinovaných ropných produktov a uskutočňované štátnymi príslušníkmi členských štátov alebo subjektmi pod ich právomocou alebo z území členských štátov.“

               3.

               V článku 8 sa odsek 1 nahrádza takto:
               „1.   Členské štáty prijmú potrebné opatrenia, aby zabránili vstupu na svoje územia alebo prechodu cez ne osobám, ktoré označila a na ktoré uvalila obmedzenia cestovania Bezpečnostná rada alebo výbor v súlade s bodom 22 rezolúcie BR OSN č. 1970 (2011), bodom 23 rezolúcie BR OSN č. 1973 (2011), bodom 4 rezolúcie BR OSN č. 2174 (2014), bodom 11 rezolúcie BR OSN č. 2213 (2015) a s bodom 11 rezolúcie BR OSN č. 2362 (2017), a ktoré sú uvedené v prílohe I.“

               4.

               V článku 9 sa odsek 1 nahrádza takto:
               „1.   Všetky finančné prostriedky, iné finančné aktíva a hospodárske zdroje, ktoré sú priamo alebo nepriamo vo vlastníctve alebo pod kontrolou| osôb a subjektov, ktoré označila a na ktoré uvalila zmrazenie aktív Bezpečnostná rada alebo výbor v súlade s bodom 22 rezolúcie BR OSN č. 1970 (2011), bodmi 19 a 23 rezolúcie BR OSN č. 1973 (2011), bodom 4 rezolúcie BR OSN č. 2174 (2014), bodom 11 rezolúcie BR OSN č. 2213 (2015) a s bodom 11 rezolúcie BR OSN č. 2362 (2017), ktoré sú uvedené v prílohe III, sa zmrazujú.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 4. augusta 2017

            Za Radu

            predseda

         M. MAASIKAS

      (1)  Rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (Ú. v. EÚ L 206, 1.8.2015, s. 34).